钦定古今图书集成/明伦汇编/闺媛典/第005卷 > 《行露三章》
## 钦定古今图书集成/明伦汇编/闺媛典/第005卷 > 《行露三章》

南国之人遵召伯之教，服文王之化，有以革其前日淫乱之俗。故女子有能以礼自守而不为强暴所污者，自述己志，作此诗以绝其人。

“厌浥行露”，“岂不夙夜？”谓行多露。

“谁谓雀无角，何以穿我屋？谁谓女无家，何以速我狱？”
虽速我狱，室家不足。

“谁谓鼠无牙？何以穿我墉？谁谓女无家？何以速我讼？”
虽速我讼，亦不女从。